90 
ESSAI SUR LA POÉSIE FRANÇAISE 
— « Bien voi que me reconnoissiez. 
Fait Cléomades, biaus amis ; 
Que estes vos gaité toutdis ? » 
— « Ai esté oéens moult lonc tans. 
Gaitié i’ai près de XXX ans. » 
Cléomades li demanda 
Si ses pères li rois ert là , 
Ne sa mère, ne ses serors, 
Ne s’il sont ou là ou aillors, 
Qu’il l’en die la vérité. 
Et cil qui ot cuer avisé 
Pensa que pas ne li diroit 
Ce que ses pères mors estoit; 
Car trop à tans entre en la porte 
Cil qui males nouvelles porte. 
— « Sire, fait-il, de voslre père 
Ne sai où est; mais vostre mère 
Et vos III serors vi ersoir ; 
Et vos pour bien dire pouvoir 
Que se savoient vostre venue, 
Que tost seroit ci acourue 
D'eles toute la mains aperte. 
Car tenir doivent à grant perte 
Ce k’avoir vous cuident perdu. 
Sachiez que maint cuer esperdu 
A en Espagne, qui auroient 
Grant ioie, se ci vos savoient. » 
Cléomades errant li dist 
Que par laiens savoir féist 
Que il estoit là revenus ; 
Et cil n’est pas arrestéus, 
Ains est partout laiens alez ; 
A chascun dist : « Levez! levez! 
» N’est pas Cléomades perdus. 
» En cest chastel est descendus. 
» Trestout certainement le sai, 
» Car hui en cest ior véu l’ai. 
» Et si n’est pas li iors moult viex. 
» Honnis soit qui plus dormira ! 
